Անտերոս (Հռոմի պապ)

Անտերոս (, ), Հռոմի պապ, ով գլխավորել է կաթոլիկ եկեղեցին 235 թվականի նոյեմբերի 21-ից մինչև 236 հունվարի 3-ը։ Նա հաջորդել է Պոնտիանոս պապին, որը Հռոմից աքսորվել էր Սարդինիա կղզի Հիպպոլիտոս հակապապի հետ միասին։

Անտերոսը եղել է Ռոմուլոսի որդին, որը ծնվել էր Կալաբրիա գավառի Պետիլիա Պոլիկաստրո կոմունայում։ Վերջինս ունեցել է հունական ծագում, և նրա անունը կարող է ցույց տալ, որ նա եղել է ազատ արձակված ստրուկ։

Նահատակություն 
Որոշ գիտնականներ ենթադրում են, որ նա նահատակվել է։ Մյուսներն էլ ենթադրում են, որ նա մահացել է Մաքսիմինոս Թրակիացու հետապնդումների ընթացքում։

Շիրիմ 
Անտերոս պապի մարմինն ամփոփված է Սբ․ Կալիստոսի կատակոմբներում, Ապիյան ճանապարհի վրա։ Նրա շիրիմի տեղը հայտնաբերվել է Ջովաննի Բատտիստա դե Ռոսսիի կողմից 1854 թվականին։ Հունական տապանագրի որոշ կոտրված մնացորդներ ամրագրված էին նեղ երկարավուն սալաքարի վրա, որը փակում էր գերեզմանը, և ընթեռնելի էր միայն հունարեն եպիսկոպոս տերմինը։

Նրա աճյունը տեղափոխված է եղել Սուրբ Սեղբեստրոսի եկեղեցի և հայտնաբերվել է 1595 թվականի նոյեմբերի 17-ին, այն ժամանակ, երբ Կղեմես VIII Պապը վերակառուցում էր եկեղեցին։

Տես նաև 
 Հռոմի պապերի ու հակապապերի ցանկ

Ծանոթագրություններ

Արտաքին հղումներ 
 Антерос, епископ // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

Կաթոլիկ եկեղեցու սրբեր